ANC soek diepte-ondersoek na welvaartsbelastingArgieffoto Enoch Godongwana, hoof van die ANC se subkomitee oor ekonomiese transformasie, het Sondag die aankondiging gemaak tydens ŉ mediakonferensie ná die ANC se hoofraadsvergadering in Midrand. “Ons sê nie welvaartsbelasting moet ingestel word nie; niemand van ons is belastingkenners nie, ons is aktiviste. Daarom moet belastingkenners na die kwessie kyk. Dit moet oorweeg word om die haalbaarheid en toepaslikheid daarvan te verken; ons moet hulpbronne mobiliseer oor hierdie kwessie.” Welvaartsbelasting sal tot gevolg hê dat ryk individue al hul bates moet verklaar. Die Franse ekonoom Thomas Piketty het verlede week ’n jaarlikse laekoers-welvaartsbelasting en ’n minimumloon voorgestel om ongelykheid in Suid-Afrika te begin regstel. Piketty het die 13de jaarlikse Nelson Mandela-lesing by die UJ aangebied.